Do 15. marca 2007 je sodelovanje v kvalifikacijah potrdilo 204 nacionalnih nogometnih zvez: 203 izmed takratnih 207 članic Fife in Črna gora, ki je kasneje postala 208. članica Fife. V to kvoto je zajeta tudi JAR, ki je prav tako odigrala kvalifikacije, saj le te štele tudi za preboj na Afriški pokal narodov 2010. Končna številka sodelujočih reprezentanc je tako presegla predhodni rekord 199 reprezentanc, kolikor se jih je udeležilo kvalifikacij za Svetovno prvenstvo 2002. Za kvalifikacije se do 15. marca 2007 ni uspelo registrirati štirim članicam Fife: Butanu, Bruneju, Laosu in Filipinom.